יהושע רזניק

יהושע רזניק (נולד ב-8 באוקטובר 1950) הוא עורך דין ישראלי. שימש עד שנת 2000 המשנה לפרקליט המדינה לעניינים פליליים.

== ביוגרפיה ==
נולד בחיפה למשפחה דתית. הוא בנו של האדריכל דוד רזניק. שירת בצה"ל בסיירת אגוז ולאחר מכן במחלקת היסטוריה של המטה הכללי.

=== פרקליטות המדינה ===
רזניק התמחה בפרקליטות המדינה בשנת 1975 ומאז נותר בה. תחילה עבד במחלקת הבג"צים תחת עורך הדין רנאטו יאראק,<ref></ref> ובהמשך עבר למחוז ירושלים והחל לשמש כתובע פלילי. בין התפקידים בהם שימש: עוזר לפרקליט המדינה,<ref></ref> עוזר לפרקליט מחוז ירושלים מיכאל קירש,<ref></ref> סגן בכיר לפרקליט מחוז ירושלים,<ref name=":0">; </ref> סגן בכיר לפרקליט המדינה,<ref></ref> ועוד. באוקטובר 1990 מונה למנהל המחלקה הפלילית בפרקליטות.<ref></ref> שימש ראש ועד הפרקליטים בפרקליטות המדינה.<ref></ref>

במשך שנותיו בפרקליטות עסק רזניק בתיקים פליליים רבים, המפורסמים מביניהם הם תיקי אריה דרעי.<ref></ref> כן שימש כתובע של חברי הכנסת יאיר לוי<ref></ref> ופלאטו שרון.<ref></ref> בין התיקים הנוספים היה מעורב כתובע פלילי: רצח אמיל גריצווייג,<ref name=":0" /> רצח חמיס טוטנג'י,<ref>; </ref> רצח דוד כספי,<ref></ref> רצח אבי ביאזי,<ref>; </ref> רצח בני הזוג נסים ולאה כהן ושתי בנותיהם,<ref></ref> ועוד.<ref>; ; ; </ref>

בתפקידו האחרון בפרקליטות המדינה שימש רזניק כמשנה לפרקליט המדינה לעניינים פליליים. קודם לפרישתו מפרקליטות המדינה היה מועמד לתפקיד פרקליט המדינה.<ref name=":1"></ref>

=== לאחר סיום תפקידו בפרקליטות המדינה ===
בשנת 2000, לאחר כ-25 שנים בפרקליטות המדינה, פרש ממנה רזניק, פנה למגזר הפרטי והקים בתל אביב משרד עורכי דין משותף עם עורך הדין ז'ק חן, לצדו עבד קודם לכן בפרקליטות. בשנת 2010 פורקה השותפות ורזניק הקים משרד עורכי דין פרטי הנושא את שמו.<ref></ref> רזניק עוסק בייצוג פלילי ונחשב כמומחה לעבירות צווארון לבן.

בין האישים אותם ייצג במשך שנים: משה קצב (לצד ציון אמיר),<ref></ref> אתי אלון בפרשת המעילה בבנק למסחר,<ref></ref> ליאורה גלט-ברקוביץ' בפרשת סיריל קרן,<ref></ref> דורון כהן,<ref></ref> עזרא סיידוף בפרשת המעונות, עופר גלזר,<ref></ref> מיכאל צ'רנוי, משה טלנסקי,<ref></ref> אביגדור יצחקי,<ref></ref> יצחק יעקב,<ref></ref> איתמר שמעוני,<ref></ref> מנשה ארביב,<ref></ref> ועוד. החל מנובמבר 2020, לצד עורך הדין אביגדור פלדמן, ייצג את עמירם בן אוליאל, אשר הורשע בגרימת הפיגוע בדומא, בערעורו לבית המשפט העליון,<ref></ref> אשר נדחה לבסוף.

בשנת 2013 הציג את מועמדותו לתפקיד פרקליט המדינה, במקומו של משה לדור,<ref></ref> אולם שי ניצן זכה בתפקיד.

== עמדותיו ==
בשנים שלאחר פרישתו משירות המדינה ביקר רזניק את פרקליטות המדינה והייעוץ המשפטי לממשלה בהזדמנויות שונות, טען כי עמדתה ביחס למשה קצב לא הייתה שקולה,<ref></ref> וכי אם לא יהיה לה גוף מבקר עצמאי היא עלולה לעבור על החוק, ביקר את הגשת מועמדותו של אביחי מנדלבליט לתפקיד היועץ המשפטי לממשלה,<ref>[https://twitter.com/yom_leyom/status/1492814373118742529 ציוץ של עיתון יום ליום ברשת החברתית טוויטר], 13 בפברואר 2022</ref> החלטת היועהמ"ש לפתוח בהליכי בדיקה כנגד אנשי ציבור,<ref></ref> נסיעתה של ליאת בן ארי לחופשה בזמן השימוע בתיקי נתניהו,<ref>[https://twitter.com/radio103fm/status/1180849191976919040 ציוץ של רדיו 103 ברשת החברתית טוויטר], 6 באוקטובר 2019</ref> פעולות בחקירת ניר חפץ כפי שפורסמו,<ref></ref> הגשת כתב האישום כנגד יעקב וינרוט, ועוד. כן ביקר את החלטת בית המשפט לזכות את אלון חסן,<ref></ref> ותקף את מינויו של דן אלדד לתפקיד ממלא מקום פרקליט המדינה.<ref></ref>

בשנת 2007, על רקע תיקיו של ראש הממשלה אהוד אולמרט, הביע הסתייגות מקריאה לראש הממשלה להתפטר.<ref name=":1" /> בהמשך פרסם מאמר בו תמך בחקיקת חוק המונע הגשת חקירת ראש ממשלה מכהן.<ref></ref> בשנת 2019, על רקע תיקי נתניהו, הביע ביקורת על עמימותה של עבירת מרמה והפרת אמונים.<ref></ref> הביע ביקורת על מעורבותו של היועץ המשפטי לממשלה אביחי מנדלבליט בתיקי נתניהו, בשל היותו מזכיר ממשלתו של נתניהו.<ref></ref> לאחר הגשת כתב האישום טען כי הוא לא צופה הרשעת נתניהו בתיקים 4000 ו-2000,<ref></ref> והוסיף כי כישלון התביעה במשפט משמעו "מפלה קשה" ליועץ המשפטי ופרקליטות המדינה.<ref></ref> כמו כן, ביקר את בקשתה של הפרקליטות לתקן את כתב האישום בתיק 4000 בעניין פגישת ההנחיה.<ref></ref> לצד זאת, ביקר את נאומו של ראש הממשלה בנימין נתניהו בפתח משפטו.<ref>[https://twitter.com/KolBarama/status/1264596017812508672 ציוץ של רדיו קול ברמה ברשת החברתית טוויטר], 24 במאי 2020</ref>

== חיים אישיים ==
רזניק נשוי לעדה ציפורה ואב לשלושה. מתגורר בתל אביב

== קישורים חיצוניים ==
* [https://www.facebook.com/profile.php?id=100040880522253 יהושע רזניק ברשת החברתית פייסבוק]
* 
* 
* 

== הערות שוליים ==

קטגוריה:לוחמי סיירת אגוז
קטגוריה:עורכי דין פליליים ישראלים
קטגוריה:עובדי פרקליטות המדינה
קטגוריה:ישראלים שנולדו ב-1950